stanford-oval/wikipedia huggingface dataset:
Eero Markkanen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Eero Pekka Sakari Markkanen
Syntymäaika: 3. heinäkuuta 1991 (ikä 33)
Syntymäpaikka: Jyväskylä, Suomi
Pelipaikka: hyökkääjä
Pituus: 197 cm
Paino: 97 kg
Lempinimi: Erzi
Seura
Seura: PK-35
Pelinumero: 9
Junioriseurat
2000–2010: JJK
Seurat
| Vuodet | Seura | O | (M) |
| 2010 | Blackbird | 3 | (3) |
| 2011 | ViPa | 14 | (9) |
| 2011 | → JIlves (laina) | 2 | (1) |
| 2012–2013 | JJK | 22 | (11) |
| 2012 | → Warkaus JK (laina) | 12 | (9) |
| 2013 | → HJK (laina) | 6 | (1) |
| 2014 | AIK | 14 | (6) |
| 2014–2015 | Real Madrid Castilla | 10 | (2) |
| 2015 | RoPS | 6 | (1) |
| 2016–2018 | AIK | 35 | (10) |
| 2017–2018 | → Dynamo Dresden (laina) | 3 | (0) |
| 2018 | → Randers (laina) | 10 | (0) |
| 2018 | Dalkurd | 12 | (1) |
| 2019–2020 | PSM Makassar | 19 | (10) |
| 2020 | FC Haka | 25 | (7) |
| 2021 | Orange County SC | 14 | (4) |
| 2022 | HIFK | 26 | (6) |
| 2023 | Gnistan | 25 | (11) |
| 2024– | PK-35 | 0 | (0) |
Maajoukkue
| 2014–2019 | Suomi | 17 | (1) |
 Seurajoukkueuran tilastot kattavat vain kansalliset sarjat, päivitetty 18. huhtikuuta 2024.  Maajoukkueuran tilastot päivitetty 11. tammikuuta 2019.
Eero Pekka Sakari Markkanen (s. 3. heinäkuuta 1991 Jyväskylä) on suomalainen jalkapalloilija, joka edustaa Ykkösliigassa pelaavaa PK-35:ta. Hän on pelipaikaltaan hyökkääjä.
Seurajoukkueura > Suomi

Markkanen on JJK Jyväskylän kasvatti, ja hän aloitti uransa 8-vuotiaana. Ensimmäiset miesten ottelunsa hän pelasi Kakkosessa kaudella 2010 JJK:n farmijoukkueessa FC Blackbirdissä. Kaudeksi 2011, jonka aikana hän suoritti myös varusmiespalveluksen, hän siirtyi saman sarjatason Vihtavuoren Pamaukseen.
Kaudeksi 2012 Markkanen palasi Veikkausliigassa pelanneeseen JJK:hon, joskin hän aloitti kauden lainalla Kakkosen Warkauden Jalkapalloklubissa. Hän debytoi liigassa 15. heinäkuuta 2012 ottelussa Interiä vastaan. Seuraavassa ottelussa, 22. heinäkuuta 2012 IFK Mariehamnia vastaan hän teki hattutempun. Kaikkiaan esikoiskaudella syntyi seitsemän maalia. Markkanen pääsi pelaamaan JJK:n kanssa myös Eurooppa-liigan karsintoja.
Markkasen kausi 2012 päättyi syksyllä loukkaantumiseen, ja loukkaantumiset pilasivat myös suuren osan kaudesta 2013. Markkasen toivuttua pelikuntoon JJK:n putoaminen sarjasta oli jo lähes varmaa, joten hänet lainattiin elokuun lopussa Helsingin Jalkapalloklubille. Peliaika Suomen mestaruuden voittaneessa joukkueessa jäi kuitenkin vähäiseksi, ja Markkasta käytettiin pääasiassa vaihtopelaajana.
Seurajoukkueura > AIK

Kauden 2013 päätyttyä Markkanen kävi loka–marraskuussa 2013 testissä ruotsalaisessa AIK:ssa. Hän solmi seuran kanssa kolmivuotisen sopimuksen joulukuussa 2013. Ensimmäisen virallisen pelinsä AIK:ssa Markkanen pelasi 31. maaliskuuta 2014. Avauskokoonpanossa hän pelasi ensimmäistä kertaa huhtikuussa 2014. Ensimmäisen Allsvenskan-maalinsa hän teki Örebrota vastaan 13. huhtikuuta 2014. Kaikkiaan Markkanen pelasi AIK:ssa kauden 2014 aikana 14 sarjaottelussa, joissa hän teki kuusi maalia. Mediahuomiota sai etenkin 16. huhtikuuta 2014 paikallisottelussa Djurgårdenia vastaan kääntölaukauksella syntynyt maali, joka jäi myös ottelun voittomaaliksi.
Seurajoukkueura > Real Madrid Castilla

Heinäkuussa 2014 Markkanen siirtyi espanjalaisen Real Madridin kakkosjoukkueeseen Castillaan, joka pelasi Espanjan kolmanneksi korkeimmalla sarjatasolla Segunda División B:ssä. Hän teki seuran kanssa neljävuotisen sopimuksen, ja lehtitietojen mukaan Real Madrid maksoi AIK:lle 2,2 miljoonan euron siirtokorvauksen. Kaikkien sopimusehtojen täyttyessä siirtokorvaus olisi voinut kohota 3,24 miljoonaan euroon.
Markkanen debytoi Castillassa 24. elokuuta 2014 kauden avausottelussa paikallisvastustaja Atlético Madrid B:tä vastaan. Hänet nimettiin myös edustusjoukkueen Mestarien liigan A-pelaajalistalle, mutta debyytti edustusjoukkueessa jäi vielä tekemättä. Castillassa hän pelasi 10 ottelussa, joissa hän teki kaksi maalia. Hän kärsi kauden aikana sitkeästä vatsalihaksen repeämästä eikä pelannut kilpailullisissa otteluissa tammikuun jälkeen.. Tämä johti lopulta siihen, että Real Madrid päätti purkaa Markkasen sopimuksen; seura tiedotti ratkaisustaan 20. elokuuta 2015. Syyksi spekuloitiin Markkasen ylipainoa, sillä madridilaisseura väitti hänen kärsivän jopa 18 kilogramman ylipainosta. Kuukautta myöhemmin, Markkanen kertoi pitävänsä syytöksiä naurettavina ja paljasti tiedotusvälineille haastavansa Real Madridin seurajohdon oikeuteen talousasioista.
Seurajoukkueura > RoPS ja paluu AIK:hon

Syyskuussa 2015, Markkanen siirtyi Rovaniemen Palloseuraan. Debyyttinsä RoPSissa hän teki 10. syyskuuta 2015 FF Jaroa vastaan. Kaksi kuukautta myöhemmin hän teki kahden vuoden sopimuksen AIK:n kanssa.
Maajoukkueura

Suomen maajoukkueeseen Markkanen kutsuttiin ensimmäisen kerran toukokuussa 2014. Hän debytoi joukkueessa 29. toukokuuta 2014 Baltic Cupin ottelussa Liettuaa vastaan. Vuoden 2016 EM- ja 2018 MM-kilpailuiden karsinnoissa Markkanen sai peliaikaa pääasiassa vaihtopelaajana.
Perhe

Markkasen isä on entinen maajoukkuetason koripalloilija Pekka Markkanen, ja äiti Riikka (o.s. Ellonen) saavutti koripallossa SM-hopeaa ja esiintyi myös maajoukkuetasolla. Äidinisä Sakari Ellonen voitti Suomen mestaruuden jääpallossa. Markkasen veljet Miikka ja Lauri Markkanen ovat myös koripalloilijoita.
Aiheesta muualla

Eero Markkanen Real Madridin sivustolla (espanjaksi)
Eero Markkanen Suomen Palloliiton sivustolla (Arkistoitu – Internet Archive)
Eero Markkanen Euroopan jalkapalloliiton sivustolla (englanniksi)
Markkanen AIK:n edustusjoukkueen paidassa (2014)
Ágios Konstantínos (Aitolia-Akarnania)

| Ágios Konstantínos Άγιος Κωνσταντίνος |
| --- | --- |
 Ágios Konstantínos
 Koordinaatit: 38°38′6″N, 21°24′5″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Agrínio
Hallinto:  
 – Asutustyyppi:  kaupunki
 – Kallikrates-koodi:  3803010201
Väkiluku (2011):  6 534
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Konstantínos (kreik. Άγιος Κωνσταντίνος) on Kreikan kaupunki, joka kuuluu hallinnollisesti Agrínion kuntaan, Aitolia-Akarnanian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Αγίου Κωνσταντίνου, Dimotikí Koinótita Agíou Konstantínou). Kaupungin väkiluku on 6 534 (vuonna 2011).
Ágios Konstantínoksen pieni kaupunki sijaitsee noin 1,7 kilometriä luoteeseen Agrínion keskustasta, ja se on Agrínion esikaupunki. Kaupunki on nimetty Pyhän Konstantinoksen (Konstantinuksen) ja tälle omistetun kirkon mukaan.
Ágios Ioánnis Rénti

| Ágios Ioánnis Rénti Άγιος Ιωάννης Ρέντη |
| --- | --- |
 Kunnallisyksikön sijainti
 Ágios Ioánnis Rénti
 Koordinaatit: 37°58′N, 23°40′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pireus
Kunta:  Níkaia-Ágios Ioánnis Rénti
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  510402
Väkiluku (2011):  16 050
Aikavyöhyke:  UTC+2
 – Kesäaika:  UTC+3
Postinumero:  182 xx
Suuntanumero(t):  210
Infobox OKVirheellinen NIMI-arvo: 
Ágios Ioánnis Rénti (kreik. Άγιος Ιωάννης Ρέντη) on Kreikan kaupunki sekä samanniminen Níkaia-Ágios Ioánnis Réntin kunnan kunnallisyksikkö (Δημοτική Ενότητα Αγίου Ιωάννου Ρέντη, Dimotikí Enótita Agíou Ioánnou Rénti) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 16 050 (vuonna 2011).
Ágios Ioánnis Rénti sijaitsee noin kuusi kilometriä Ateenan keskustasta länteen ja se on käytännössä Pireuksen ja samalla Ateenan esikaupunkialuetta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntin kunnaksi yhdessä Níkaian kanssa, jolloin se muuttui uuden kunnan kunnallisyksiköksi.
Alue on saanut puolet nimestään Pyhältä Johannekselta (Ágios Ioánnis) ja puolet Dimítrios Réntisiltä, joka sai 1300-luvulla maita alueelta palkkioksi Ateenaa tuolloin hallinneille katalaaneille tekemistään palveluksista. Réntisin suku rakennutti alueelle Pyhälle Johannekselle omistetun kirkon, joka tunnetaan Réntisin Pyhän Johanneksen (Ágios Ioánnis Rénti) kirkkona.
FIBA Europe Cup

| FIBA Europe Cup |
| --- | --- |
 Meneillään oleva kausi FIBA Europe Cup 2023-2024 

Laji:  Koripallo
Maa(t):  Kaikki FIBA Europen maat
Perustettu:  2015
Joukkueita:  48
Hallitseva mestari:   Anwil Wloclawek
Eniten mestaruuksia:  6 joukkuetta (1)
Sivusto:  fibaeurope.com/fibaeuropecup/
FIBA Europe Cup on FIBA Europen ylläpitämä, vuonna 2015 perustettu kansainvälinen koripallosarja.
FIBA Europe perusti kilpailun syrjäyttämään Euroleague Basketballin järjestämän ULEB Eurocupin Euroopan toiseksi korkeimpana kansainvälisenä seurajoukkuekilpailuna. Järjestö vaati alun perin jäsenliittojensa joukkueita osallistumaan kilpailuun. Kilpailu järjestettiin ensimmäisen kerran kaudella 2015–2016, jolloin mukaan ilmoittautui 56 joukkuetta. Sarjan historian ensimmäisen mestaruuden vei saksalainen Skyliners Frankfurt.
Toisella kaudellaan Europe Cupin mestaruuden voitti ranskalainen Nanterre 92, joka voitti loppuotteluissa ranskalaisen Élan Chalonin.
Mestarit

2015-2016:  Skyliners Frankfurt
2016-2017:  Nanterre 92
2017-2018:  Reyer Venezia Mestre
2018-2019:  Banco di Sardegna
2019-2020: Ei ratkaistu COVID-19-pandemian takia.
2020-2021:  Ironi Ness Ziona BC
2021-2022:  Bahçeşehir Koleji SK
2022-2023:  Anwil Wloclawek
Aiheesta muualla

Virallinen sivu (englanniksi)
Fabián Monzón

| Henkilötiedot |
| --- | --- | --- |
Koko nimi: Luciano Fabián Monzón
Syntymäaika: 13. huhtikuuta 1987 (ikä 37)
Syntymäpaikka: Granadero Baigorria, Argentiina
Pelipaikka: puolustaja
Pituus: 179 senttimetriä
Seura
Seura:  Atlético Tucumán
Seurat
| Vuodet | Seura | O (M) |
| 2007–2008 2008–2009 2009–2011 2011–2013 2012–2013 2013 2013–2015 2015 2015–2018 2019– |  Boca Juniors  Real Betis  Boca Juniors  OGC Nice  Olympique Lyonnais  Fluminense FC  Calcio Catania  Boca Juniors  CF Universidad de Chile  Atlético Tucumán | 14 (0) 13 (2) 45 (2) 35 (8) 5 (0) 2 (0) 38 (2) 17 (1) 37 (2) 16 (2) |
Maajoukkue
| 2008 2009–2011 |  Argentiina U-23  Argentiina | 5 (0) 7 (0) |
 Seurajoukkueuran tilastot kattavat vain kansalliset sarjat, päivitetty 16. toukokuuta 2021.  Maajoukkueuran tilastot päivitetty 16. toukokuuta 2021.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Peking 2008 | jalkapallo |  |
Luciano Fabián Monzón (s. 13. huhtikuuta 1987 Granadero Baigorria, Argentiina) on argentiinalainen jalkapalloilija. Hän edustaa argentiinalaista Atlético Tucumánia. Hän on pelipaikaltaan vasen laitapuolustaja.
Hän aloitti uransa Boca Juniorsista. Monzón valittiin yllättäen mukaan Argentiinan maajoukkueeseen pelaamaan vuoden 2008 kesäolympialaisiin. Hän aloitti jokaisessa ottelussa kentällä ja turnaus päättyi lopulta olympiakultaan.
Monzónin hyvät otteet olympialaisissa herättivät kiinnostusta Euroopassa. Hän siirtyi lopulta Real Betisiin yhdeksän miljoonan euron siirtosummalla. Aikaisemmin hänet yhdistettiin muun muassa saksalaiseen Hamburg SV:hen.[lähde? ] Monzón teki heti debyytissään Betisissä ensimmäisen maalinsa ottelussa FC Barcelonaa vastaan, Betis hävisi ottelun kuitenkin 3–2.
Aiheesta muualla

Fabián Monzón Kansainvälinen olympiakomitea. (englanniksi)
Argentiinan joukkue – Kesäolympialaiset 2008
1 Ustari |
2 Garay |
3 Monzón |
4 Zabaleta |
5 Gago |
6 Fazio |
7 Sosa |
8 Banega |
9 Lavezzi |
10 Riquelme |
11 Di María |
12 Pareja |
13 Acosta |
14 Mascherano |
15 Messi |
16 Agüero |
17 Buonanotte |
18 Romero |
22 Navarro |
Valmentaja Batista
Yhdistyneiden kansakuntien kidutuksen vastainen sopimus

Hyväksynyt ja ratifioinut sopimuksen 
  Hyväksynyt sopimuksen, muttei ole ratifioinut sitä
  Ei ole hyväksynyt sopimusta
Yhdistyneiden kansakuntien kidutuksen ja muun julman, epäinhimillisen tai halventavan kohtelun tai rangaistuksen vastainen yleissopimus (engl. United Nations Convention against Torture and Other Cruel, Inhuman or Degrading Treatment or Punishment, lyhyesti pelkkä Yhdistyneiden kansakuntien kidutuksen vastainen sopimus eli CAT) on Yhdistyneiden kansakuntien sopimus, jolla pyritään estämään kidutusta ympäri maailmaa. Sopimus ratifioitiin 10. joulukuuta 1984 ja se astui 26. kesäkuuta 1987, kun 20 YK:n jäsenmaata oli ratifioinut sen.
Suomi ratifioi sopimuksen 1989 ja se astui Suomen osalta voimaan 29. syyskuuta tuona vuonna.
Sopimuksen seuranta

Yleissopimuksessa perustettiin samalla YK:n kidutuksenvastainen komitea (engl. The Committee against Torture) eli CAT-komitea, joka valvoo sopimuksen toteutumista. Komitea tarkastelee sopimusvaltioiden toimittamia määräaikaisraportteja ja vastaanottaa ilmoituksia ihmisoikeusloukkauksista asianomaisilta henkilöiltä (tai ihmisiltä, jotka ovat tehneet ilmoituksen asianomaisen puolesta). Kaikki kansalliset oikeussuojakeinot täytyy kuitenkin olla käytetty ennen kuin yksilövalituksen voi tehdä komitealle. Ilmoituksia voivat tehdä myös valtiot, jotka ovat hyväksyneet molemmat menettelyt.
Komitealla on valta tehdä yhteistyössä kyseessä olevan sopimusvaltion kanssa luottamuksellisia tutkimuksia väitetystä järjestelmällisestä kidutuksesta. Komitean havainnot toimitetaan tutkimuksen kohteena olevalle sopimusvaltiolle, ja tiivistelmä tutkimuksista voidaan sopimusvaltion kuulemisen jälkeen sisällyttää komitean vuosiraporttiin, joka annetaan YK:n yleiskokoukselle.
Sopimusvaltiot valitsevat komitean jäsenet suljetulla lippuäänestyksellä valtioiden asettamista ehdokkaista, mutta jäsenet eivät edusta omaa valtiotaan.
Sopimuksen toteutuminen Suomessa

Kidutuksen vastainen komitea tutki Suomen antaman seitsemännen määräaikaisraportin ja antoi päätelmänsä joulukuussa 2016. Suomelta odotetaan vastausta komitean suosituksiin joulukuussa 2017. Seuraavan määräaikaisraportin vuoro on vuonna 2020.
Sopimuksen toteutuminen Suomessa > Arvostelu

Komitean mukaan tutkintavankeja pidetään usein liian pitkään poliisin tiloissa. Tiloissa ei ole riittävästi mahdollisuuksia ulkoiluun ja muuhun mielekkääseen tekemiseen.
Käsirautoja käytetään vankikuljetuksissa rutiininomaisesti, vaikka niihin pitäisi turvautua vain tarpeen mukaan. Etälamautinta on käytetty poliisiasemien kaltaisissa suljetuissa tiloissa useita kertoja, vaikka sen käyttöön tulisi turvautua vain äärimmäisissä tilanteissa, joihin liittyy vakavia uhkia. Alaikäisiä säilytetään pidätysselleissä yhdessä aikuisten kanssa.
Kidutuksen vastaisen komitean huolena ovat yhä vessattomat sellit eli "paljusellit", joissa vaan vangin on ulostettava, virtsattava ja siivottava kuukautisvuotonsa ämpäriin. Kahden hengen vessattomissa selleissä tarpeensa joutuu tekemään toisen vangin edessä. Niitä on käytössä enää miehillä. Komitea on huolissaan myös siitä, että Suomessa on määritetty vanhenemisaika (20 vuotta) oikeudelle syyttää ihmistä kidutuksesta.
Viime aikoina Suomi on muuttanut lainsäädäntöään niin, että se saattaa heikentää turvapaikanhakijoiden oikeussuojakeinoja ja lisätä palauttamisriskiä. Ongelmia on myös kidutetuiksi joutuneiden turvapaikanhakijoiden tunnistamisessa ja turvapaikanhakijoiden säilöönottamisessa erityisesti maastapoistamisen yhteydessä. Säilöönotettuja turvapaikanhakijoita ja paperittomia henkilöitä ei tilastoida. Ihmiskaupan uhreiksi joutuneita ei tunnisteta tai suojella kunnolla.
Komitea on yhä huolissaan siitä, että Suomi ei pyri ehkäisemään tai poistamaan tarpeeksi tehokkasti kaikkia naisiin kohdistuvia väkivallan muotoja, esimerkiksi kotiväkivaltaa.
Sopimuksen toteutuminen Suomessa > Parannukset

Vuoden 2010 raportin jälkeen Suomi hyväksyi useita kansainvälisiä ihmisoikeussopimuksia (esimerkiksi voimaansaatti Istanbulin sopimuksen) ja asetti eduskunnan oikeusasiamiehen kidutuksen vastaiseksi kansalliseksi valvojaksi. Suomi siirsi vankien terveyspalvelut Terveyden ja hyvinvoinnin laitoksen (THL) alaisuuteen. Suomi hyväksyi naisiin kohdistuvan väkivallan vastaisen toimintaohjelman vuosille 2010–2015 ja naisten ja tyttöjen sukuelinten silpomista koskevan toimintaohjelman vuosille 2012–2016.
Aiheesta muualla

Sopimuksen toimeenpanoasetus (Suomi) ja sopimusteksti Finlex.fi
Säädösviite ja sopimuksen allekirjoittajavaltiot Finlex.fi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United Nations Convention against Torture and Other Cruel, Inhuman or Degrading Treatment or Punishment
Käännös suomeksi
Yhden miehen kultti

| Yhden miehen kultti Jontti |
| --- | --- | --- |

Studioalbumin tiedot
 Julkaistu: CD: 26. lokakuuta 2011 LP: 7. maaliskuuta 2012
 Formaatti: CD, LP
 Tuottaja(t): Petos, Svengali, Koti6, OG Ikonen, The Flexatones, Hullukoira, KZ10, R2
 Tyylilaji: rap
 Levy-yhtiö: 3rd Rail Music
Listasijoitukset
  Suomen virallinen lista: 26.
Jontin muut julkaisut
| Uuden ajan avaruususkonto 2009 | Yhden miehen kultti 2011 | Rahastusäänite 2013 |
Yhden miehen kultti on rap-artisti Jontin ensimmäinen sooloalbumi. Sen julkaisi 3rd Rail Music 26. lokakuuta 2011. Albumin kappaleesta "Sota on sairautta" julkaistiin musiikkivideo elokuussa 2011. Yhden miehen kultti nousi julkaisuviikollaan (44/2011) Suomen virallisen listan 26. sijalle. Albumilla vierailevat Petos, Rytmihäiriö-yhtyeen Unto Helo ja Otto Luotonen, Ratface-yhtyeen MC Respektor, OG Ikonen, MC Muija sekä Jodarok. Albumi julkaistiin myös vinyyliversiona 7. maaliskuuta 2012. Samana päivänä julkaistiin myös Juice Huhtalan ohjaama musiikkivideo kappaleesta "Vapaus & totuus".
Kappaleet

Hovinarri on summonoitu – 4.33
Vapaus & totuus – 4.31 (mukana Petos)
Militantti funkki 2011 – 3.29
Kaikki on kujalla – 4.00 (mukana OG Ikonen)
Yhden miehen kultti – 3.53
Sota on sairautta – 4.15
Persläpi ikenissä (Skit) – 1.25
Mikkipiuha – 3.10
Muksut – 3.42
Kukkaislasten kalmanralli – 3.25
Profeetta – 3.07 (mukana Jodarok)
Pahempi ku Palpatine – 4.21
Täystuho – 4.24
Liike / (Piiloraita) – 5.54
Biitit

Petos: 1
Svengali: 2
Koti6: 3, 8
OG Ikonen: 4, 5
The Flexatones: 6
Hullukoira: 9, 10, 11, 14
KZ10: 12
R2: 13
Vinyyliversio

Albumista julkaistiin vinyyliversio 7. maaliskuuta 2012. Se sisältää CD-version kappaleiden lisäksi kuusi remixversiota kappaleista "Pahempii ku Palpatine", "Hovinarri on summonoitu", "Kaikki on kujalla", "Sota on sairautta", "Kukkaislasten kalmanralli" ja "Liike". Vinyyliversio sisältää myös latauslipukkeen, jonka avulla albumin kappaleet voi ladata laillisesti internetistä.
Vinyyliversio > Kappaleet

Hovinarri on summonoitu
Vapaus & totuus (mukana Petos)
Militantti funkki 2011
Kaikki on kujalla (mukana OG Ikonen)
Yhden miehen kultti
Sota on sairautta
Mikkipiuha
Muksut
Kukkaislasten kalmanralli
Profeetta (mukana Jodarok)
Pahempii ku Palpatine Sami Charmi Remix
Täystuho
Liike
Hovinarri on summonoitu (Mässy Ättäck Remix)
Kaikki on kujalla (Steen1 Remix)
Sota on sairautta (Eemo1 Remix)
Kukkaislasten kalmanralli (Snyper Remix)
Liike (Ainala Bros Remix)
Kappaleen "Vapaus & totuus" kertosäkeellä ovat mukana Rytmihäiriö -yhtyeen Une ja Otto sekä Ratface -yhtyeen MC Respektor. "Muksut" -kappaleella taustalaulut laulaa puolestaan MC Muija.
Arvostelut

Desibeli.net:
Helsingin Sanomat:
Redrum-187:
Soundi:
Tuoreet Platat:
Esa Lehtinen (yrittäjä)

Esa Lehtinen, taiteilijanimeltään Jämsän Paroni, on suomalainen Jämsästä kotoisin olevan rengas- ja viihdealan yrittäjä joka on esiintynyt myös itse iskelmälaulajana.
Lehtinen siirtyi rengasalalle ostettuaan 1973 Jämsän Kumikorjaamon jossa hän aloitti autonrenkaiden pinnoituksen. Rengaspinnoittamoa varten valmistui uusi halli 1976 Jämsään. Lehtinen myi myös soraa ja hänellä oli Paroni-Center-niminen kauppakeskus Jämsässä. Lehtinen omisti 1980-luvun alkupuolella jo useita rengasalan liikkeitä Tampereen ja Jämsän seudulla. Hän myi kuitenkin yrityksensä Isko Oy:lle ja muutti asumaan Kanariansaarille.
Lehtinen palasi Suomeen 2001 ja rakensi Nurmijärvelle Ruusulinnan tanssipaviljongin joka avattiin toukokuussa 2001. Lehtisellä oli lisäksi aiemmin Satulinna-niminen tanssipaikka Parolassa. Vuonna 2006 hän palasi myös rengasalalle perustettuaan raskaan kaluston renkaisiin erikoistuneen RuusuRengas-nimisen yrityksen Nurmijärvelle.
Lehtinen esiintyi myös iskelmälaulajana ja hän kiersi vuosina 1964–1993 esiintymässä oman yhtyeensä kanssa. Hän on toiminut lisäksi tanssien järjestäjänä sekä Suomessa että Kanariansaarilla. Lehtinen on tehnyt myös joitain levytyksiä muun muassa kokooma-cd:n Paronin parhaat.
Äänitteitä

Maantiellä. 1983
Kaipaan vielä aikaa. 1987
Paronin parhaat : cd-levy.
FS La Motte-Picquet (D645)

| La Motte-Picquet |
| --- | --- |
 La Motte-Picquet

Aluksen vaiheet
Rakentaja:  Arsenal de Brest
Kölinlasku:  12. helmikuuta 1982
Laskettu vesille:  6. helmikuuta 1985
Palveluskäyttöön:  18. helmikuuta 1988
Tekniset tiedot
Uppouma:  3 550 t 4 500 t (kuormattu)
Pituus:  139 m
Leveys:  14 m
Syväys:  5,8 m
Koneteho:  2 x Pielstick PA 6 V280 STD -dieselmoottoria 5 200 hv (3 878 kW) 2 x Rolls-Royce Olympus TM3B -kaasuturbiinia 26 000 hv (19 388 kW)
Nopeus:  30 solmua (kaasuturbiini) 21 solmu (dieselmoottorit)
Miehistöä:  20 upseeria 120 aliupseeria 95 miehistönjäsentä
Aseistus
Aseistus:  1 x Creusot-Loire Compact 100 mm/55 Mle 68 2 x 20 mm modèle F2 4 x 12,7 konekivääriä 1 x Crotale EDIR 2 x Simbad 4 x Exocet MM38 2 x L5 torpedoputkea 2 x Westland Lynx WG13 Mk.4
La Motte-Picquet on Ranskan laivaston 1988 palvelukseen otettu Georges Leygues -luokan monitoimifregatti.
Valmistus

Alus tilattiin Brestin laivastontelakalta, missä köli laskettiin 12. helmikuuta 1982. Se laskettiin vesille 6. helmikuuta 1985 ja otettiin palvelukseen 18. helmikuuta 1988.
Palvelus

Alus oli palveluksessa 2014.
Šentjur

| Šentjur |
| --- | --- |
 Šentjur
Valtio:   Slovenia
NUTS 2 -aluejako:  Itä-Slovenia
Perinteinen alue:  Štajerska
Tilastollinen alue:  Savinskja
Pinta-ala:  
 – Kokonaispinta-ala:  6,8 km²
Väkiluku (2021):  4 927
 – Väestötiheys:  724,6 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Šentjur (ennen vuotta 1990 Šentjur pri Celju) on kaupunki Slovenian Štajerskassa. NUTS-aluejaossa kaupunki kuuluu Itä-Sloveniaan ja Savinjskaan. Kaupungissa asuu 4 927 asukasta 6,8 neliökilometrin alueella. Väestötiheys on 724,6 asukasta neliökilometrillä.
FS La Praya (S622)

| La Praya |
| --- | --- |

Aluksen vaiheet
Rakentaja:  Arsenal de Cherbourg
Kölinlasku:  1974
Laskettu vesille:  15. toukokuuta 1976
Palveluskäyttöön:  9. maaliskuuta 1978
Poistui palveluskäytöstä:  2000
Tekniset tiedot
Uppouma:  1 490 t (pinnalla) 1 740 t (sukelluksissa)
Pituus:  67,6 m (kokonaispituus)
Leveys:  6,8 m
Syväys:  5,5 m
Koneteho:  2 x SEMT Pielstick 320-16PA4 185 -dieselmoottoria, 3 600 bhp 1 x sähkömoottori 4 600 hv
Nopeus:  12 solmua (pinnalla) 17,5 solmua (sukelluksissa)
Miehistöä:  54
Aseistus
Aseistus:  4 × 550 mm torpedoputkea, joihin 20 kpl L5/F17-torpedoita
La Praya (runkonumero S622) oli Ranskan laivaston Agosta-luokan sukellusvene.
Valmistus

Alus tilattiin Cherbourgin laivastontelakalta, missä köli laskettiin 1974. Se laskettiin vesille 15. toukokuuta 1976 ja valmistui 9. maaliskuuta 1978.
Palvelus

Alus poistettiin palveluksesta alkuvuodesta 2000.